**ל'אקווילה** (באיטלקית: **L'Aquila**) היא עיר במרכז איטליה, בירתו של מחוז אברוצו ונפת ל'אקווילה. העיר נפגעה קשה ברעש האדמה שהכה אותה באפריל 2009.

ל'אקווילה נמצאת 100 ק"מ צפונית-מזרחית מרומא ומחוברת אליה בכביש מהיר, העובר בין ההרים. העיר שוכנת על גבעה בעמק של נהר אטרנו (Aterno), מוקפת בהרי האפנינים. הפסגות המושלגות של רכס גראן סאסו נשקפות אליה מצפון מזרח. 

העיר מוקפת בחומה מתקופת ימי הביניים. בתיה של העיר בנוים על שיפוע גבעות. מצדי רחובות העיר מבנים וכנסיות הבנויים בסגנון הבארוק והרנסאנס. הרחובות מובילים למרכז העיר שם ממוקמת האוניברסיטה המפורסמת של העיר. העיר מוכרת בתור עיר של סטודנטים ויש בה מוסדות תרבות רבים: תיאטרון, תזמורת, אקדמיה לאמנות ואולפן סרטים.

גאוגרפיה
--------

העיר שוכנת בקרבת הפסגה הגבוהה של הרי האפנינים, גראן סאסו. היא מצויה בגובה של 721 מטר מעל פני הים בעמק אטרו-פסקרה. מסביבה ארבעה הרים בגובה של 2,000 מטר מעל פני הים. ההרים מונעים את כניסתו של אוויר לח וחם לעיר מהים התיכון ולכן שורר בה אקלים חם ויבש.
נוהגים לומר כי מזג האוויר בעיר מניב 11 חודשי קור וחודש אחד קר במיוחד.

יחודה של העיר
-------------

שטח השיפוט של העירייה הוא גדול במיוחד: 467 קמ"ר. הוא נחשב לשטח השיפוט השישי בגודלו מבין ערי איטליה. לפניו באות, בין השאר, הערים: רומא (במקום הראשון), רוונה בצפון איטליה וסאסארי בסרדיניה. בגלל גודל שטחה, והיותו הררי ברובו, קיימים בה 59 רבעים ושכונות. בשטחה סלולים קרוב ל-3,000 ק"מ כבישים ובנויים אלפי קמ"ר של מבנים. לשירות תושביה עשרות בתי ספר, מרכזים מסחריים רבים, כמאה כנסיות ועשרה בתי קברות.

העיר ידועה בעיקר כמקום הכתרתו של האפיפיור סלסטינוס החמישי בשנת 1294, שכיהן בתפקיד חמישה חודשים בלבד ולאחר מכן פרש מתפקידו באופן תקדימי. סלסטינוס קבור בכנסייה המרכזית בעיר, ואת קברו פקדו האפיפיורים בנדיקטוס השישה עשר בשנת 2009 בעקבות רעידת האדמה (שפרש בהמשך בעצמו מתפקידו) והאפיפיור פרנציסקוס ה-1 בשנת 2022.

רעידות אדמה
-----------

מוקד רעידת האדמה ב-6 באפריל 2009
לעיר היסטוריה של רעידות אדמה. נרשמו בה רעידות אדמה בשנים 1349, 1452, 1501, 1646 1703 ו-1706.. בחודש ינואר 2009 הורגשו בעיר אירועים סייסמיים בעוצמה שנעה בין 2.9 ל-6.3 בסולם ריכטר.

ב-6 באפריל 2009 בשעה 3:32, התרחשה רעידת אדמה שמוקדה היה במרכז הרי האפנינים. הרעידה הורגשה במחוזות נוספים: בלאציו שבמזרח, במוליזה שבדרום, באומבריה שבצפון-מערב ובקמפניה שבדרום איטליה. ברעידה זו נספו 289 בני אדם וכ-1,500 נפצעו. מחצית מהבתים בעיר העתיקה חרבו, ורוב בתי העיר ניזוקו. כתוצאה מכך נותרו עשרות אלפים ללא קורת גג.

מראות מהעיר
-----------

* הככר המרכזית - מראה מלמעלההככר המרכזית - מראה מלמעלה
* הככר המרכזית - מראה אופקי הככר המרכזית - מראה אופקי
* מזרקת 99 התעלות - אחת מהן כונתה נחל קדרון - ירושליםמזרקת 99 התעלות - אחת מהן כונתה נחל קדרון - ירושלים

ערים תאומות
-----------

* גרמניהגרמניה רוטווייל, גרמניה
* ספרדספרד קואנקה, ספרד
* אוסטרליהאוסטרליה הובארט, אוסטרליה
* פוליןפולין ז'לונה גורה, פולין
* איטליהאיטליה ברנלדה, איטליה
* רומניהרומניה ביסטריצה, רומניה

קישורים חיצוניים
----------------

ויקישיתוף מדיה וקבצים בנושא **ל'אקווילה** בוויקישיתוף
* 

* אתר האינטרנט הרשמי של ל'אקווילה
* ל'אקווילה, באתר אנציקלופדיה בריטניקה (באנגלית)
* ל'אקווילה (איטליה), דף שער בספרייה הלאומית

הערות שוליים
------------

1. ↑  province of L'Aquila, Abruzzo, Italy
2. ↑  רעש אדמה משני פקד את ל'אקווילה באיטליה בעוצמת 5.2 בסולם ריכטר; מניין ההרוגים מתחילת השבוע עלה ל-275, באתר גלובס, 9 באפריל 2009

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557337705171
* BNE: XX459325
* BnF: cb11992924p (data)
* GND: 4099061-8
* ICCU: SBLV094102
* LCCN: n80113659
* MusicBrainz: 16b33cac-4288-4359-ba53-ed4444486707
* NARA: 10044801
* NKC: ge763502
* NLG: 305968
* SUDOC: 028007034
* VcBA: 494/18556
* VIAF: 123156197
* WorldCat: lccn-n80113659

 |